Beabadoobee
Beatričė Kristi Ilechai Laus (Beatrice Kristi Ilejay Laus, g. 2000 m. birželio 3 d.), geriau žinoma sceniniu slapyvardžiu Beabadoobee – britų atlikėja ir dainų autorė. Gimė Iloile, Filipinuose, iš kurių su tėvais persikėlė į Londoną, kai jai buvo treji metai. Debiutinį albumą „Fake It Flowers“ išleido 2020 m. spalį. 2024 m. duomenimis, atlikėja yra išleidusi tris studijinius albumus, iš kurių naujausiasis, „This Is How Tomorrow Moves“, išleistas 2024 m. rugpjūtį.